Αθήνα, 7 Μαϊου 2025

**ΔΕΛΤΙΟ ΤΥΠΟΥ**

**Εκδήλωση με θέμα «Κράτος Δικαίου & Δικαιοσύνη – Ο ρόλος των δικηγόρων»**

**Δημήτρης Αναστασόπουλος: Η Ελλάδα είναι Κράτος Δικαίου – Είναι ιστορική ευθύνη των Δικηγόρων η διαρκής επαγρύπνηση για την προάσπιση του**

Με πολύ μεγάλη επιτυχία πραγματοποιήθηκε την Τετάρτη 6 Μαϊου 2025 ώρα 18:00 η εκδήλωση της παράταξης του ΔΣΑ «Με Το Δικηγόρο» με θέμα «Κράτος Δικαίου & Δικαιοσύνη – Ο ρόλος των δικηγόρων». Η εκδήλωση πραγματοποιήθηκε στο Ίδρυμα Θεοχαράκη και την παρακολούθησαν περισσότεροι από 200 δικηγόροι.

Ως ομιλητές συμμετείχαν ο επικεφαλής της παράταξης «Με Το Δικηγόρο» **Δημήτρης Αναστασόπουλος**, ο τέως Πρόεδρος ΔΣΑ **Δημήτρης Παξινός**, ο καθηγητής συνταγματικού δικαίου της Νομικής Σχολής Αθηνών **Σπύρος Βλαχόπουλος** και ο τέως Σύμβουλος ΔΣΑ, Δικηγόρος Αθηνών, **Βασίλης Παπαστεργίου**. Το συντονισμό της εκδήλωσης έκανε ο δημοσιογράφος **Παναγιώτης Στάθης**.

Την εκδήλωση τίμησαν ακόμα με την παρουσία τους ο Πρόεδρος ΔΣΑ **Δημήτρης Βερβεσός**, ο Πρόεδρος Δ.Σ. Θεσσαλονίκης **Δημήτρης Φινοκαλιώτης**, ο Γ.Γ. του Υπουργείου Δικαιοσύνης **Πέλοπας Λάσκος**, η Αντιπρόεδρος του ΔΣΑ **Μαρινέττα Γούναρη**, ο.τ.Αντιπρόεδρος ΔΣΑ και Σύμβουλος ΔΣΑ **Θοδωρής Μαντάς,** οι Σύμβουλοι και τ.Σύμβουλοι ΔΣΑ **Ζώης Σταυρόπουλος**, **Φώτης Γιαννούλας**, **Τίτος Χριστόπουλος**, **Στέλιος Λεριός**, **Χρυσούλα Μαρινάκη**, **Νίκος Κουτκιάς**, **Θανάσης Παυλόπουλος**, **Ευάγγελος Ζερβέας**, **Βασίλης Βραχιώτης**, **Γιάννης Δεληγιώργης**,

**Δημήτρης Χατζημιχάλης**, ο τέως Πρόεδρος CCBE και τ.Σύμβουλος ΔΣΑ **Παναγιώτης Περάκης**, ο Γραμματέας Αποκεντρωμένης Διοίκησης **Γρηγόρης Ζαφειρόπουλος**, ο τ.Γραμματέας του Υπουργείου Δικαιοσύνης **Πάνος Αλεξανδρής**, οι ομότιμοι καθηγητές της Νομικής Σχολής Αθηνών **Ιωάννης Δρόσος** και **Λεωνίδας Κοτσαλής** και ο διακεκριμένος ποινικολόγος **Πολυχρόνης Τσιρίδης**.

Κοινή συνισταμένη όλων των τοποθετήσεων υπήρξε η παραδοχή ότι η Ελλάδα είναι Κράτος Δικαίου, με σειρά ωστόσο προκλήσεων και ζητημάτων που θα πρέπει να αντιμετωπίσει. Ο τ.Πρόεδρος ΔΣΑ Δημήτρης Παξινός επεσήμανε ιδιαίτερα την ιστορική ευθύνη και προσφορά των δικηγόρων στην προάσπιση του Κράτους Δικαίου. Ο συνταγματολόγος Σπύρος Βλαχόπουλος, μεταξύ άλλων, τόνισε την ανάγκη αναβάθμισης του θεσμού της Προεδρίας της Δημοκρατίας και τη θεσμική θωράκιση της ηγεσίας της Δικαιοσύνης. Ο Βασίλης Παπαστεργίου αναφέρθηκε αναλυτικά σε σειρά ζητημάτων που κλονίζουν το Κράτος Δικαίου στη χώρα μας.

Ο επικεφαλής της Παράταξης μας Δημήτρης Αναστασόπουλος, αφού αναφέρθηκε στη διαχρονική προσφορά του δικηγορικού σώματος στην προάσπιση του κράτους Δικαίου, επεσήμανε τα σημαντικά βήματα προόδου που έχουν γίνει τα τελευταία χρόνια. Παράλληλα, αναφέρθηκε σε σειρά τομέων όπου το Κράτος Δικαίου δοκιμάζεται στη χώρα μας, όπως στις απάνθρωπες συνθήκες που επικρατούν στα κρατητήρια των αστυνομικών τμημάτων και στις φυλακές, στην ανασφάλεια δικαίου που επικρατεί σε πολλές περιπτώσεις, όπως πχ στην περίπτωση του ΝΟΚ, στην πολυνομία και τις διαρκείς νομοθετικές μεταβολές.

Τόνισε την ανάγκη για ακόμα «περισσότερο Κράτος Δικαίου», περισσότερη διαλογική συζήτηση όλων των θεσμικών φορέων και αυτοσυγκράτηση σε ό,τι αφορά τη

διαρκή, μονόπλευρη και μονότονη αμφισβήτηση της δικαιοσύνης, καθώς, όπως επεσήμανε, αν πάψουμε να πιστεύουμε στη δικαιοσύνη δε θα μείνει τίποτα στο οποίο θα μπορούμε να στηριχθούμε. Και αυτό θα το πληρώσουν ιδίως οι πιο αδύναμοι συμπολίτες μας.

Τέλος, παρουσίασε σειρά προτάσεων για την πιο ουσιαστική και ενεργή συμμετοχή του ΔΣΑ στην προάσπιση του Κράτους Δικαίου, όπως τη δημιουργία Παρατηρητηρίου με τη συνεργασία και των δικαστικών ενώσεων, του CCBE και άλλων θεσμικών φορέων. Την ουσιαστική ενεργοποίηση και λειτουργία της Επιτροπής Συνταγματικών & Ατομικών Δικαιωμάτων του ΔΣΑ. Και το άνοιγμα στην κοινωνία, δημιουργώντας κανάλι υποδοχής αναφορών και καταγγελιών από πολίτες, συστήνοντας μητρώο δικηγόρων που θα ασχολούνται με τις περιπτώσεις αυτές

**Δημήτρης Αναστασόπουλος**

Επικεφαλής Παράταξης ΔΣΑ

«Με Το Δικηγόρο»